Þekkingariðnaður æ mikilvægari
Um 200 þekkingar- og sprotafyrirtæki starfa hér á landi og er þessi geiri að verða æ mikilvægari fyrir íslenskan efnahag. Kom þetta fram í máli Jóns Ágústs Þorsteinssonar, forstjóra Marorku, á Hátækni- og sprotaþingi í dag. Verðmæti útflutnings á hátæknivörum og þjónustu nemi nú 37 milljörðum króna og jafngildi það 5,5 prósentum af heildarútflutningstekjum þjóðarinnar. Benti hann á að á síðustu tíu árum hafi þessi vermæti nær fimmfaldast og sagði það sýna fram á vaxtarmöguleika greinarinnar þrátt fyrir mikinn mótvind á síðustu árum.
Sagði hann hrun fjármálakerfisins í fyrra hafa haft veruleg áhrif á íslenskt efnahagslíf en nú blasi við tímamót. Viðbrögð stjórnvalda mættu hins vegar ekki vera þess eðlis að fresta vandanum eða leiða til aukinna sveifla. Ekki megi taka tímamótaákvarðanir í efnahagsmálum í hræðsluástandi og án fullrar yfirsýnar. Mikilvægt sé að hafa í huga að hrun fjármálakerfisins hafi ekki verið hrun atvinnulífsins. "Okkur hafa nú verið skapaðar aðstæður til að endurskoða það sem fyrir er og í raun fært í hendur einstakt tækifæri til að byggja frá grunni varanlegt og sjálfbært atvinnulíf sem við skipuleggjum, þróum og þá horfum við a.m.k. til 20 ára," sagði Jón Ágúst.
Um 200 þekkingar- og sprotafyrirtæki starfa hér á landi og er þessi geiri að verða æ mikilvægari fyrir íslenskan efnahag.
Kom þetta fram í máli Jóns Ágústs Þorsteinssonar, forstjóra Marorku, á Hátækni- og sprotaþingi í dag.
Verðmæti útflutnings á hátæknivörum og þjónustu nemi nú 37 milljörðum króna.
Sagði hann hrun fjármálakerfisins í fyrra hafa haft veruleg áhrif á íslenskt efnahagslíf en nú blasi við tímamót.